Inhoud, Debbie se dagboek - 03, By OpenStax | Jobilize.com
4.2 Debbie se dagboek - 03
4.2 Debbie se dagboek - 03 5
Debbie se dagboek – dag 3
Lees vir Juffrou.
Die koekverkoping het baie goed afgeloop. Daar was tafels vol lekkernye te koop. Ek het springmielies, lekkers, koekies en koeldrank gekoop.
Ek het die klapperkoekies vir Mams gebring. Ek weet dit is haar gunstelingkoekies. Sy het heerlik daaraan gesmul.
Chantel het mos dieselfde oorgekom as ek. Sy het ook vergeet van die koekverkoping met die gevolg dat sy toe nie geld saamgebring het nie. Ek was baie jammer vir haar, want amper was ek ook in daardie bootjie. Ek het toe aan my ma se onselfsugtigheid gedink en al my lekkernye met haar gedeel. Dit het my baie goed laat voel, want Mams leer ons altyd om te deel en vriendelik en behulpsaam te wees.
Ek dink die wêreld sal ‘n baie beter plek wees as elkeen van ons meer onselfsugtig kan wees en ons oë oophou om te help waar ons kan.
Nou is ek so vaak!
Hierdie woorde het lang lettergrepe wat oop is en die een klinker verdwyn in die verkleinwoorde. Die letter-grepe bly steeds oop.
Debbie se dagboek - 02 Online Chapter